Lav et referat af nedenstående tekst:

Tekst:
Miljøministeren må handle nu for at forhindre en økologisk katastrofe i de danske farvande, mener Socialdemokraterne. Det gælder ikke mindst Limfjorden og Mariager Fjord, der tidligere år har været hårdt ramt af iltsvind. - Miljøminister Connie Hedegaard (K) må erkende, at den eksisterende vandmiljøplan ikke virker, og hun må gøre noget for at forhindre kommende års iltsvind. Det siger Socialdemokraternes miljøordfører, Torben Hansen, i lyset af en truende økologisk katastrofe i de indre danske farvande. Havbiolog Gunni Ærtebjerg fra Danmarks Miljøundersøgelser oplyser fredag til JydskeVestkysten, at det usædvanligt varme og våde vejr kan vise sig at være gift for de danske farvande. I værste fald kan det føre til en katastrofe lige så slem som i 2002. Farvandene er ifølge meteorologerne to grader varmere end normalt for årstiden, og samtidig har en meget våd vinter udvasket usædvanligt store mængder næringsstoffer i havet. Socialdemokraterne har nu kaldt Connie Hedegaard i samråd i Folketingets Miljøudvalg.   /ritzau/

Referat:
Frygt for katastrofe i bl.a. fjordene - også i Nordjylland